Úradný vestník L 009 , 15/01/2004 S. 0032 - 0035



Rozhodnutie Európskej centrálnej banky z 18. decembra 2003 o podmienkach podielov na základnom imaní Európskej centrálnej banky medzi národnými centrálnymi bankami a o úprave splateného základného imania (ECB/2003/20) (2004/46/ES) RADA GUVERNÉROV EURÓPSKEJ CENTRÁLNEJ BANKY: so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 285, keďže: (1) úprava vážených podielov pridelených národným centrálnym bankám (NCB) v kľúči na upisovanie základného imania Európskej centrálnej banky (ďalej len "vážené podiely v kľúči základného imania" a "kľúč základného imania" v tomto poradí) uvedená v rozhodnutí ECB/2003/17 z 18. decembra 2003 o percentuálnych podieloch národných centrálnych bánk v kľúči na upisovanie základného imania Európskej centrálnej banky (ECB) [1] vyžaduje, aby Rada guvernérov určila podmienky prevodov podielov na základnom imaní ECB medzi národnými centrálnymi bankami tak, aby sa zabezpečilo, že rozdeľovanie týchto podielov zodpovedá prijatej úprave; (2) rozhodnutie ECB/2003/18 z 18. decembra 2003 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami [2] určuje, akým spôsobom a v akej výške by národné centrálne banky členských štátov, ktoré prijali euro (ďalej len "zúčastnené NCB"), mali splatiť základné imanie ECB s ohľadom na upravený kľúč základného imania. Rozhodnutie ECB/2003/19 z 18. decembra 2003 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami [3] určuje percentuálnu sadzbu, ktorú by národné centrálne banky členských štátov, ktoré neprijali euro (ďalej len "nezúčastnené NCB"), mali splatiť 1. januára 2004 s ohľadom na upravený kľúč základného imania; (3) zúčastnené NCB splatili svoje podiely na upísanom základnom imaní ECB, ako sa vyžaduje podľa rozhodnutia ECB/1998/2 [4] a v prípade banky Bank of Greece podľa článku 2 rozhodnutia ECB/2000/14 a rozhodnutia ECB/1998/14 [5]. S ohľadom na túto skutočnosť sa v článku 2 rozhodnutia ECB/2003/18 [6] ustanovuje, že podľa potreby by mala buď zúčastnená NCB previesť dodatočnú sumu na ECB, alebo ECB by mala vrátiť sumu zúčastnenej NCB tak, aby sa dosiahli sumy stanovené v tabuľke v článku 1 rozhodnutia ECB/2003/18. Nezúčastnené NCB takisto splatili svoje podiely na upísanom základnom imaní ECB, ako sa vyžaduje podľa rozhodnutia ECB/1998/14. S ohľadom na túto skutočnosť sa v článku 2 rozhodnutia ECB/2003/19 ustanovuje, že podľa potreby by mala buď nezúčastnená NCB previesť dodatočnú sumu na ECB alebo ECB by mala vrátiť sumu nezúčastnenej NCB tak, aby sa dosiahli sumy stanovené v tabuľke v článku 1 rozhodnutia ECB/2003/19, PRIJALA TOTO ROZHODNUTIE: Článok 1 Prevod podielov na základnom imaní Berúc do úvahy podiel na základnom imaní ECB, ktorý každá NCB upísala k 31. decembru 2003, a podiel na základnom imaní ECB, ktorý každá NCB upíše od 1. januára 2004 ako dôsledok úpravy vážených podielov v kľúči základného imania, ktoré sú uvedené v článku 2 rozhodnutia ECB/2003/17, národné centrálne banky prevedú podiely základného imania medzi sebou prostredníctvom prevodov na ECB a z ECB tak, aby sa zabezpečilo, že rozdelenie podielov základného imania 1. januára 2004 zodpovedá upraveným váženým podielom. Na tento účel každá NCB na základe tohto článku a bez potreby ďalších formálnych náležitostí alebo úkonov 1. januára 2004 buď prevedie, alebo prijme podiel na upísanom základnom imaní ECB, ktorý je uvedený pri jej názve v štvrtom stĺpci tabuľky v prílohe 1 tohto rozhodnutia, pričom "+" znamená podiel základného imania, ktorý má ECB previesť na NCB, a "−" znamená podiel základného imania, ktorý má NCB previesť na ECB. Článok 2 Úprava splateného základného imania 1. Berúc do úvahy výšku základného imania ECB, ktorú každá NCB splatila, a výšku základného imania ECB, ktorú každá NCB splatí 1. januára 2004, ako sa ustanovuje pre zúčastnené NCB v článku 1 rozhodnutia ECB/2003/18, respektíve pre nezúčastnené NCB v článku 1 rozhodnutia ECB/2003/19, každá NCB 2. januára 2004 buď prevedie, alebo prijme čistú sumu (v eurách) uvedenú pri jej názve v štvrtom stĺpci tabuľky v prílohe II tohto rozhodnutia, pričom "+" znamená sumu, ktorú má NCB previesť na ECB, a "−" znamená sumu, ktorú má ECB previesť na NCB. 2. ECB a národné centrálne banky, ktoré sú povinné previesť sumy podľa odseku 1, prevedú každá oddelene 2. januára 2004 úroky, ktoré vznikli v období od 1. januára 2004 do 2. januára 2004 z jednotlivých súm, ktoré majú ECB alebo národné centrálne banky splatiť podľa odseku 1. Prevádzajúci a príjemcovia týchto úrokov sú tí istí ako prevádzajúci a príjemcovia súm, z ktorých tieto úroky vznikli. Článok 3 Všeobecné ustanovenia 1. Prevody uvedené v článku 2 sa uskutočnia prostredníctvom transeurópskeho automatizovaného expresného systému hrubého zúčtovania platieb v reálnom čase (TARGET). 2. Úroky, ktoré vzniknú na základe článku 2 ods. 2, sa vypočítajú denne pomocou aktuálnej 360-dňovej metódy výpočtu, so sadzbou rovnajúcou sa hraničnej úrokovej sadzbe použitej Európskym systémom centrálnych bánk pri poslednej hlavnej refinančnej operácii. 3. ECB a národné centrálne banky, ktoré sú povinné uskutočniť prevod podľa článku 2, dajú vo vhodnom čase pokyny potrebné na uskutočnenie takéhoto prevodu riadne a v stanovenom čase. Článok 4 Záverečné ustanovenia 1. Toto rozhodnutie nadobúda účinnosť 19. decembra 2003. 2. Toto rozhodnutie sa uverejní v Úradnom vestníku Európskej únie. Vo Frankfurte nad Mohanom 18. decembra 2003 Za Radu guvernérov ECB Jean-Claude Trichet [1] Ú. v. EÚ L 9, 15.1.2004, s. 27. [2] Ú. v. EÚ L 9, 15.1.2004, s. 29. [3] Ú. v. EÚ L 9, 15.1.2004, s. 31. [4] Ú. v. ES L 8, 14.1.1999, s. 33. [5] Ú. v. ES L 336, 30.12.2000, s. 110. [6] Ú. v. ES L 110, 28.4.1999, s. 33. -------------------------------------------------- PRÍLOHA I ZÁKLADNÉ IMANIE UPÍSANÉ NÁRODNÝMI CENTRÁLNYMI BANKAMI (v eurách) | NCB | Podiel upísaný k 31. decembru 2003 | Podiel upísaný od 1. januára 2004 | Podiel, ktorý sa má previesť | Nationale Bank van België/Banque Nationale de Belgique | 143290000 | 141485000 | - 1805000 | Deutsche Bundesbank | 1224675000 | 1170200000 | - 54475000 | Bank of Greece | 102820000 | 108070000 | + 5250000 | Banco de Espańa | 444675000 | 439005000 | - 5670000 | Banque de France | 841685000 | 825875000 | - 15810000 | Central Bank and Financial Services Authority of Ireland | 42480000 | 51270000 | + 8790000 | Banca d'Italia | 744750000 | 728630000 | - 16120000 | Banque centrale du Luxembourg | 7460000 | 8540000 | + 1080000 | De Nederlandsche Bank | 213900000 | 221615000 | + 7715000 | Österreichische Nationalbank | 117970000 | 115095000 | - 2875000 | Banco de Portugal | 96160000 | 100645000 | + 4485000 | Suomen Pankki | 69850000 | 71490000 | + 1640000 | Danmarks Nationalbank | 83545000 | 86080000 | + 2535000 | Sveriges Riksbank | 132685000 | 133180000 | + 495000 | Bank of England | 734055000 | 798820000 | + 64765000 | Spolu: | 5000000000 | 5000000000 | 0 | -------------------------------------------------- PRÍLOHA II ZÁKLADNÉ IMANIE SPLATENÉ NÁRODNÝMI CENTRÁLNYMI BANKAMI (v eurách) | NCB | Podiel splatený k 31. decembru 2003 | Podiel splatený od 1. januára 2004 | Výška prevedených platieb | Nationale Bank van België/Banque Nationale de Belgique | 143290000 | 141485000 | - 1805000 | Deutsche Bundesbank | 1224675000 | 1170200000 | - 54475000 | Bank of Greece | 102820000 | 108070000 | + 5250000 | Banco de Espańa | 444675000 | 439005000 | - 5670000 | Banque de France | 841685000 | 825875000 | - 15810000 | Central Bank and Financial Services Authority of Ireland | 42480000 | 51270000 | + 8790000 | Banca d'Italia | 744750000 | 728630000 | - 16120000 | Banque centrale du Luxembourg | 7460000 | 8540000 | + 1080000 | De Nederlandsche Bank | 213900000 | 221615000 | + 7715000 | Österreichische Nationalbank | 117970000 | 115095000 | - 2875000 | Banco de Portugal | 96160000 | 100645000 | + 4485000 | Suomen Pankki | 69850000 | 71490000 | + 1640000 | Danmarks Nationalbank | 4177250 | 4304000 | + 126750 | Sveriges Riksbank | 6634250 | 6659000 | + 24750 | Bank of England | 36702750 | 39941000 | + 3238250 | Spolu: | 4097229250 | 4032824000 | - 64405250 | --------------------------------------------------